Apai nagyapja, Mihálkovits Antal ( - Zenta, 1831. augusztus 7.) 1807. szeptember 1. és 1815. szeptember 12. között, majd 1818-tól haláláig Zenta város főjegyzője, kezdeményezésére adták ki 1816-ban Ugróczi Ferenc: Zentai ütközet című könyvét és emlékeztek meg első alkalommal a zentai csatáról. Apai nagyanyja, "ómoroviczai" Piukovits Cecília. Apai nagyanyja révén másodfokú unokatestvére volt "bajsai" Vojnits Szidóniának (Szabadka, 1800. május 16. - Szabadka, 1836. június 30.), "herceg" Erba-Odescalchi Sándor (Milánó, 1791. augusztus 10. - Precotto, 1872. június 1.) feleségének, aki ősanyja volt az Erba-Odescalchi család Bács-Bodrog vármegyei ágának.